32. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 70114/5306 της 28 Νοεμ./2 Δεκ.  1986 (ΦΕΚ Β΄ 827) Όροι εργασίας και αμοιβής των πληρωμάτων Ποντοπόρων Φορτηγών Πλοίων 4.500 τόνων D.W. και άνω. Ι.Εγκρίνουμε τη χορήγηση αύξησης στους βασικούς μισθούς των πληρωμάτων των ποντοπόρων φορτηγών πλοίων 4.500 τόνων D.W. και άνω που προβλέπονται από την πιο πάνω Συλλογική Σύμβαση που έληξε στις 31.12.85 ως ακολούθως: α)Από 1 Ιαν. 1986 μέχρι 30 Σεπτ. 1986: Βασικοί μισθοί μέχρι 50.000 δρχ. αύξηση 7% Βασικοί μισθοί άνω των 50.000 δρχ. αύξηση 6%. β)Από 1 Οκτ. 1986 μέχρι 31 Δεκ. 1987: Βασικοί μισθοί μέχρι 50.000 δρχ. αύξηση 15% Βασικοί μισθοί άνω των 50.000 δρχ. αύξηση 14%. γ)Διευκρινίζεται ότι η διάκριση των βασικών μισθών σε μέχρι 50.000 και άνω των 50.000 δρχ. θα γίνει σύμφωνα με τους βασικούς μισθούς που ίσχυαν κατά την 31.12.1985 (Συλ. Σύμβαση 1985), η δε αύξηση της 1ης Οκτ. 1986 θα υπολογισθεί στο βασικό μισθό που θα έχει διαμορφωθεί κατά την 30.9.86. δ)Το ημερήσιο αντίτιμο τροφής σε 523 από 1.1.86 μέχρι 30.9.86 και σε 584 από 1.10.86 μέχρι 31.12.87. 2.α)Ο βασικός μισθός του Α΄ Μηχανικού των φορτηγών πλοίων άνω των 4.500 TDW αυξάνεται κατά 4,5% για το χρονικό διάστημα 1.1.86 μέχρι 31.10.86 και κατά 11,75% από 1.11.86 μέχρι 31.12.87. β)Στον Α΄ Μηχανικό καταβάλλεται από 1ης Ιαν. 1987 κατά μήνα αμοιβή υπολογιζομένη στο 1/30 του βασικού μισθού για τις διανυόμενες αργίες εν πλω και στο λιμάνι. 3.Ανάλογα αυξάνονται τα επιδόματα, που προβλέπονται από την ανωτέρω λήξασα Συλλογική Σύμβαση των οποίων το ύψος δεν είναι συνάρτηση του βασικού μισθού. 4.Κατά τα λοιπά θα ισχύει η από 23.5.1985 Συλλογική Σύμβαση. 